Portalen (sesong 2)

***Portalen*** (originaltittel: *Primeval*), er et britisk science fiction TV-program produsert for ITV av *Impossible Pictures*. Serien er skapt av Adrian Hodges og Tim Haines, som tidligere laget «*[[Walking with...]]*»-seriene. *Portalen* følger en gruppe på fem forskere som har fått i oppdrag å undersøke forekomsten av såkalte *avvik* i Storbritannia hvor forhistoriske og futuristiske skapninger går gjennom til nåtiden.

Sesong 2 premierte på ITV i Storbritannia 12. januar 2008, og på NRK3 i Norge 6. februar 2009.

## Medvirkende
* Nick Cutter – Douglas Henshall
* Stephen Hart – James Murray
* Helen Cutter – Juliet Aubrey
* Connor Temple – Andrew Lee Potts
* Abby Maitland – Hannah Spearritt
* James Lester – Ben Miller
* Oliver Leek – Carl Theobald
* Jenny Lewis – Lucy Brown
* Renholderen – Tim Faraday
* Caroline Steel – Naomi Bentley
* Mick Harper – Ramon Tikaram

## Episoder
### Episode 1

Samtidig som Nick Cutter prøver å komme over Claudia Browns forsvinning, må han tilpasse seg å jobbe med hennes erstatning, Oliver Leek. Samtidig angriper en gjeng av *raptorer* et shoppingsenter, og gruppen er innkalt for å rydde opp i situasjonen. Når gruppen kommer tilbake til ARC, blir de introdusert for den nye PR-offiseren og dobbeltgjengeren til Claudia Brown, Jenny Lewis.
* **Seertall i Storbritannia**: 6,32 millioner
* **Alle skapninger**: velociraptor
* **Avviket leder til**: kritt

### Episode 2

Cutter og hans gruppe blir forfulgt av gigantiske, kjøttetende makk fra karbon-tiden som oppstår i uhyggelig tåke i en lokal kontorblokk. Den nye PR-offiseren Jenny Lewis må være med å håndtere situasjonen, og når hun ikke følger Cutters ordre, blir hun satt i stor fare.
* **Seertall i Storbritannia**: 6,05 millioner
* **Alle skapninger**: gigantisk makk
* **Avviket leder til**: karbon

### Episode 3

Connors nye avviksdetektor er nå satt opp i avvikssenteret, men det blir mistanker om at detektoren ikke funker da teamet hører om et nytt voldelig angrep i Blue Sky Park. Forskning avslører at avviket må ha oppstått før detektoren var satt i gang. Gruppen oppdager at en *[[smilodon]]* (sabeltanntiger) angriper parken, men mistenker at noen kjenner kattens tilstedeværelse, og dekker opp for det
* **Seertall i Storbritannia**: 6,27 millioner
* **Alle skapninger**: smilodon
* **Avviket leder til**: pleistocen

### Episode 4

Etter at en tenåring plutselig forsvinner, begynner gruppen å undersøke. De redder Jenny Lewis fra å bli spist av en spesielt usedvanlig *[[hai]]* som lå på lur i Themsen. Cutter blir overbevist om at denne haien er av videre utvikling, at det er en hai fra fremtiden. De splitter seg for å finne avviket, men Abby blir dratt gjennom det av en annen kjøttetende *[[seler|selaktig]]* art fra fremtiden.
* **Seertall i Storbritannia**: 6,39 millioner
* **Alle skapninger**: fremtidig hai og fremtidig selaktig skapning
* **Avviket leder til**: fremtiden

### Episode 5

En ung jente som leter etter sin hund ender på den andre siden av avviket, noe som leder Cutter og Stephen til et redningsoppdrag i de sandfylte ørkener i silur. Men når avviket lukker seg, blir trioen hørt av en flokk av gigantiske *[[skorpion|silurske skorpioner]]* via vibrasjoner i sanden, som leder skorpionene til trioen. Samtidig som de kjemper for å overleve, oppdager Cutter at det er noen som prøver å sabotere arbeidet deres.
* **Seertall i Storbritannia**: 6,33 millioner
* **Alle skapninger**: silursk skorpion og gigantisk tusenbein
* **Avviket leder til**: silur

### Episode 6

En *[[mammut|columbiansk mammut]]* slipper gjennom avviket og velter biler og lastebiler på M25-motorveien. Når Cutter og gruppen tar på seg oppdraget med å stoppe den, blir Stephen sjokkert da han får høre at Helen Cutter returnerer til nåtiden med egne planer. Etter å tatt mammuten tilbake til avviksforskningssenteret, bestemmer Cutter seg for å sette opp en felle for å utrydde forræderne som fører dem bak lyset, noe som fører til at Lester kommer kamp med en fremtidig kjøtteter.
* **Seertall i Storbritannia**: 6,44 millioner
* **Alle skapninger**: columbiansk mammut og fremtidig kjøtteter
* **Avviket leder til**: pleistocen

### Episode 7

Cutter og resten av gruppen blir kidnappet av Oliver Leek, som har planer om å bli den mektigste mann i verden da han har tatt vare på alle de forhistoriske og futuristiske skapningene. Samtidig som gruppen kjemper for å overleve, er Stephen alene på en strand med en *[[skorpion|silursk skorpion]]* som Leek har sluppet løs. Teamet finner en måte å stoppe Leek på, men for at alle skapningene ikke skal slippes løs i Storbritannia, må noen ofre livet sitt.
* **Seertall i Storbritannia**: 6,20 millioner
* **Alle skapninger**: ammonitt, arthropleura, fremtidig kjøtteter, fremtidig selaktig skapning, kloner, scutosaurus, smilodon, silursk skorpion og raptor
* Ingen avvik

## Eksterne lenker
* 
* 
* ''Portalen'' på NRK.no